CELEX: 32022D0151
Language: lv
Date: 2022-02-03 00:00:00
Title: Padomes Lēmums (KĀDP) 2022/151 (2022. gada 3. februāris) par Eiropas Savienības darbību, ar ko atbalsta konkrētu īpaši neaizsargātu personu evakuāciju no Afganistānas

4.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 25/11
               
            
         PADOMES LĒMUMS (KĀDP) 2022/151
         (2022. gada 3. februāris)
         par Eiropas Savienības darbību, ar ko atbalsta konkrētu īpaši neaizsargātu personu evakuāciju no Afganistānas
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2001. gada 10. decembrī pieņēma Vienoto rīcību 2001/875/KĀDP (1), ar ko iecēla Eiropas Savienības īpašo pārstāvi Afganistānā (ESĪP). ESĪP pilnvaru termiņš vairākkārt tika pagarināts, pēdējoreiz – ar Padomes Lēmumu (KĀDP) 2017/289 (2) līdz 2017. gada 31. augustam.
                  
               
                     (2)
                  
                  
                     Padome 2007. gada 30. maijā pieņēma Vienoto rīcību 2007/369/KĀDP (3), ar ko izveidoja Eiropas Savienības Policijas misiju Afganistānā (EUPOL AFGHANISTAN). EUPOL AFGHANISTAN vairākkārt tika pagarināta, pēdējoreiz – ar Padomes Lēmumu (KĀDP) 2016/2040 (4) līdz 2017. gada 15. septembrim.
                  
               
                     (3)
                  
                  
                     
                        Taliban2021. gada 1. maijā uzsāka ofensīvu un savā kontrolē sāka pārņemt Afganistānas apgabalus, kuru skaits pakāpeniski pieaug. 2021. gada 15. augustāTaliban spēki pārņēma kontroli pār Kabulu un gāza konstitucionālo valdību.
                  
               
                     (4)
                  
                  
                     Padome 2021. gada 31. augusta paziņojumā par stāvokli Afganistānā atzīmēja, ka “prioritārā kārtā tika veikta un tiks turpināta mūsu pilsoņu evakuācija un iespēju robežās to Afganistānas valstspiederīgo evakuācija, kuri sadarbojās ar ES un tās dalībvalstīm, kā arī viņu ģimenes locekļu evakuācija”.
                  
               
                     (5)
                  
                  
                     Savos 2021. gada 15. septembra secinājumos par Afganistānu Padome atzīmēja, ka “kopš 2021. gada augusta starptautiskā sabiedrība, tostarp ES un tās dalībvalstis, ekstremālos apstākļos īstenoja kolektīvus centienus evakuēt tūkstošiem ES pilsoņu un trešo valstu valstspiederīgo, tostarp afgāņus, kuri strādāja diplomātiskās misijās, un citus afgāņus, kuri bija apdraudēti tādēļ, ka principiāli iestājās par mūsu kopīgajām vērtībām. Tas bija patiess ES solidaritātes apliecinājums.”
                  
               
                     (6)
                  
                  
                     Šajos ārkārtējos apstākļos Eiropas Ārējās darbības dienests (EĀDD) kopš 2021. gada 1. jūnija ir organizējis un pārvaldījis afgāņu, jo īpaši to, kuri strādājuši ESĪP vai EUPOL AFGHANISTAN labā, kā arī citu īpaši neaizsargātu afgāņu, kuri ir sadarbojušies ar Savienību, un viņu apgādājamu tuvu radinieku evakuāciju. Šādas evakuācijas būtu jāturpina 2022. gadā. Ar 2021. gada 1. oktobri EĀDD ir izveidojis personu, kuras ir tiesīgas uz evakuāciju, sarakstu. EĀDD to var grozīt pēc vajadzības.
                  
               
                     (7)
                  
                  
                     Saskaņā ar kopējo ārpolitiku un drošības politiku īstenotajai operatīvajai darbībai būtu jāatbalsta minētās evakuācijas,
                  
               IR PIEŅĒMUSI ŠO LĒMUMU.
         
            1. pants
            Mērķi un darbības joma
            
               1.   Savienība atbalsta šādu personu evakuēšanu no Afganistānas laikposmā no 2021. gada 1. jūnija līdz 2022. gada 31. decembrim:
               
                           a)
                        
                        
                           ES īpašā pārstāvja Afganistānā (ESĪP) bijušie darbinieki;
                        
                     
                           b)
                        
                        
                           
                              EUPOL AFGHANISTAN bijušie darbinieki;
                        
                     
                           c)
                        
                        
                           šādas citas īpaši neaizsargātas personas:
                           
                                       —
                                    
                                    
                                       amatpersonas vai citi profesionāļi, kas Afganistānā darbojas politikas vai drošības jomā (piemēram, tiesneši, prokurori, policijas darbinieki, militārpersonas un žurnālisti), kuri tika apmācīti saistībā ar Savienības politikas īstenošanu vai ir bijuši tajā iesaistīti,
                                    
                                 
                                       —
                                    
                                    
                                       
                                          EUPOL AFGHANISTAN un ESĪP bijušo piegādātāju darbinieki un
                                    
                                 
                                       —
                                    
                                    
                                       Savienības delegācijas Kabulā piegādātāju darbinieki, kuri minētajā statusā bija nodarbināti laikposmā no 2019. gada 16. augusta līdz 2021. gada 15. augustam; un
                                    
                                 
                     
                           d)
                        
                        
                           a), b) vai c) apakšpunktā uzskaitīto personu apgādībā esošie laulātie, bērni, vecāki un neprecējušās māsas.
                        
                     
            
               2.   Šā panta 1. punktā minēto evakuāciju organizē un pārvalda EĀDD Savienības Augstā pārstāvja ārlietās un drošības politikas jautājumos (“Augstais pārstāvis”) pakļautībā.
            
            
               3.   Par šā lēmuma īstenošanu atbild Augstais pārstāvis.
            
         
         
            2. pants
            Finanšu noteikumi
            
               1.   Finanšu atsauces summa šīs darbības īstenošanai ir 1 990 000 EUR.
            
            
               2.   Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam.
            
            
               3.   Komisija uzrauga 2. punktā minēto izdevumu pareizu pārvaldību. Minētajā nolūkā tā noslēdz nepieciešamo vienošanos ar EĀDD.
            
         
         
            3. pants
            Stāšanās spēkā un darbības termiņš
            Šis lēmums stājas spēkā tā pieņemšanas dienā.
            To piemēro no 2021. gada 1. jūnija.
         
         
            Briselē, 2022. gada 3. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Vienotā rīcība 2001/875/KĀDP (2001. gada 10. decembris) par Eiropas Savienības īpašā pārstāvja iecelšanu (OV L 326, 11.12.2001., 1. lpp.).
         
            (2)  Padomes Lēmums (KĀDP) 2017/289 (2017. gada 17. februāris), ar kuru groza Lēmumu (KĀDP) 2015/2005, ar ko pagarina pilnvaru termiņu Eiropas Savienības īpašajam pārstāvim Afganistānā (OV L 42, 18.2.2017., 13. lpp.).
         
            (3)  Padomes Vienotā rīcība 2007/369/KĀDP (2007. gada 30. maijs), ar ko izveido Eiropas Savienības Policijas misiju Afganistānā (EUPOL AFGHANISTAN) (OV L 139, 31.5.2007., 33. lpp.).
         
            (4)  Padomes Lēmums (KĀDP) 2016/2040 (2016. gada 21. novembris), ar ko groza Lēmumu 2010/279/KĀDP par Eiropas Savienības Policijas misiju Afganistānā (EUPOL AFGHANISTAN), paredzot tās likvidāciju (OV L 314, 22.11.2016., 20. lpp.).